Exclusive:1983 में US ने मोदी की स्कॉलरशिप की एप्लिकेशन रिजेक्ट कर दी थी

अहमदाबाद. नरेंद्र मोदी जब गुजरात के सीएम थे, तब अमेरिका से उन्हें वीजा नहीं मिलने की बात से सभी वाकिफ हैं। लेकिन इससे भी पहले 1983 में मोदी ने हायर स्टडीज के मकसद से फुलब्राइट स्कॉलरशिप के लिए अप्लाई किया था, लेकिन यूएस ने इसे खारिज कर दिया था। आरएएसएस से उनका कनेक्शन इसकी वजह था। स्कॉलरशिप एप्लिकेशन रिजेक्ट होने की बात मोदी के उस वक्त के साथियों ने divyabhaskar.com को बताई। वहीं, उनके एमए के टीचर्स ने बताया कि मोदी क्लास से अक्सर एब्सेंट जरूर रहते थे, लेकिन इसके बाद भी पढ़ाई में कभी पीछे नहीं रहे। मोदी के बदले दवे अमेरिका गए थे...



- मोदी के साथ पढ़ाई करने वाले एक शख्स ने यह दावा किया कि 1983 में मोदी आरएसएस के नामी प्रचारकों में से एक थे। यही उन्हें स्कॉलरशिप न मिलने की वजह बना।

- मोदी के साथ उनके साथी राजेंद्र दवे ने भी स्कॉलरशिप के लिए अप्लाई किया था। उनकी एप्लिकेशन मंजूर होने के बाद दवे अमेरिका गए और बाद में वहीं बस गए।

- वे अमेरिका में ही एक इंटरनेशनल कंपनी में जॉब करते हैं।



क्या है फुलब्राइट स्कॉलरशिप ?

- अमेरिका सरकार फुलब्राइट स्कॉलरशिप प्रोग्राम के तहत एजुकेशनल एक्सचेंज प्रोग्राम चलाती है।

- इसमें अमेरिका और बाकी देशों के स्टूडेंट्स को दूसरे देशों के लोगों से मिलने और आपसी समझ को बढ़ाने का मौका मिलता है।

- इस स्कॉलरशिप का मकसद भी यही होता है कि सभी देशों के लोग पढ़ाई के साथ-साथ एक-दूसरे के कल्चर को समझें।

- हर साल करीब 4 हजार स्टूडेंट्स को अमेरिका जाने का फायदा मिलता है।

- उन्हें आने-जाने का किराया, ट्यूशन फीस, रेसिडेंशियल फैसिलिटी और हेल्थ इन्श्योरेंस दिया जाता है।

- इस प्रोग्राम में 150 देशों के 800 से ज्यादा प्रोफेसर और रिसर्चर हिस्सा लेते हैं।



क्या कहते हैं मोदी के क्लास फेलो?



- गुजरात यूनिवर्सिटी में 1983 में मोदी के साथ पढ़ने वाले उनके एक क्लास फेलो ने बताया कि मोदी एक्सटर्नल स्टूडेंट थे। हम रेग्युलर थे। मोदी पढ़ने में तेज थे। उनका हमेशा से ही पॉलीटिक्स में इंटरेस्ट था।

- एक और क्लास फेलो और कांग्रेस नेता सागरभाई रायका के मुताबिक, मोदी और हमारे बीच बार-बार राजनीतिक चर्चाएं हुआ करती थीं।



मोदी के दो टीचर्स से बातचीत



मोदी की डिग्री को लेकर इस समय विवाद चल रहा है। ऐसे समय में गुजरात यूनिवर्सिटी ने यह घोषणा की है कि मोदी ने 1983 में 63 पर्सेंट के साथ पॉलिटिकल साइंस में डिग्री हासिल की थी।इस बारे में हमारी अहमदाबाद टीम ने मोदी को पढ़ाने वाले दो टीचर्स जयंती भाई पटेल और दिनेश शुक्ल से बात की...



- जयंती भाई ने बताया कि मोदी एक साल समाज विद्याभवन में पढ़ने आए थे।

- वहीं, दिनेशभाई ने बताया कि मोदी ने एक साल रेग्युलर एमए किया, लेकिन उनकी अटेंटडेंस कम थीं। इसके चलते मोदी ने सेकंड ईयर में एक्सटर्नल करने का भरोसा दिलाया था। इसलिए उन्हें एमए पार्ट टू में जाने की इजाजत मिल गई थी।

- दोनों टीचर दोहराते हैं कि पढ़ाई और काम के प्रति मोदी के डेडिकेशन से वे काफी इम्प्रेस्ड थे। मोदी क्लास से अक्सर एब्सेंट रहते, इसके बाद भी पढ़ाई में कभी पीछे नहीं रहे।

आगे की स्लाइड्स में पढ़ें, साथी टीचर्स की रिक्वेस्ट पर मोदी को मिली थी छूट...